stanford-oval/wikipedia huggingface dataset:
Jane Horney (televisiosarja)

| Jane Horney |
| --- | --- |
Kehittäjä(t):  Stellan Olsson
Pääosissa:  Ewa Carlsson
Alkuperämaa:  Ruotsi, Tanska
Alkuperäiskieli:  ruotsi, tanska, saksa
Esitetty:  1985 –
Tuotantokausia:  1
Jaksoja:  6
Tuotanto
Tuottaja(t):  Bert Sundberg
Käsikirjoittaja(t):  Stellan Olsson
Tuotantoyhtiö(t):  Sveriges Television Danmarks Radio
Aiheesta muualla
IMDb 
Jane Horney on tosipohjainen ruotsalais-tanskalainen television draamasarja vuodelta 1985. Se kertoo toisen maailmansodan aikaan vakoilusta epäillystä nuoresta ruotsalaisnaisesta (oik. Ebba Charlotta Horney), jonka Tanskan vastarintaliike teloitti 27-vuotiaana. Kuusiosaisen minisarjan on käsikirjoittanut ja ohjannut Stellan Olsson ja nimiosaa esittää Ewa Carlsson.
Juoni

Tanskalaisen äidin ja ruotsalaisen isän tytär on käynyt koulunsa Englannissa ja hestä on tullut 1930-luvun lopulla journalisti, joka raportoi ympäri maailmaa. Sarjan alussa hän on juuri palannut Tanskan siirtomaasta Grönlannista ja tapaa Herje Granbergin, Aftonbladetin toimittajan joka pian saa komennuksen kirjeenvaihtajaksi Natsi-Saksan pääkaupunkiin Berliiniin. Jo Ruotsissa Jane tutustuu muun muassa neuvostodiplomaatteihin ja seuraa sitten tuoretta aviomiestään Berliiniin, jossa sosiaalinen nainen ”verkostoituu” niin tehokkaasti että avioliitto kariutuu. Hän ihastuu ensin Saksan Tanskassa toimivaan lehdistösihteeriin, sitten Tanskan vastarintaliikkeen jäseneen. Tältä hän kuulee olevansa etsitty vakoilusta epäiltynä. Hän pakenee Saksaan, jossa yrittää vapauttaa Tanskasta sinne vietyjä juutalaisia siinä onnistumatta. Tanskalaiset vastarintamiehet löytävät ja teloittavat hänet.
Rooleissa

| 0 | 1 | 2 |
| --- | --- | --- |
|  Ewa Carlsson  | … |  Jane Horney   |
|  Niels Alsing  | … |  Jan Winkler    |
|  Jens Basse Dam  | … |  Lille ulv    |
|  Anton Diffring  | … |  amiraali Wilhelm Canaris   |
|  Heinz Hopf  | … |  Seimann    |
|  Edgar Hoppe  | … |  Feldtmann    |
|  Henning Jensen  | … |  Leif Lund    |
|  Björn Kjellman  | … |  Janen veli     |
|  Tomas Laustiola  | … |  Pavlov    |
|  Lars Simonsen  | … |  Jonas    |
|  Claus Strandberg  | … |  Gilbert    |
|  Hans Mosesson  | … |  Herje Granberg   |
Vastaanotto

Sarjan aihevalinta aiheutti suurta kohua erityisesti Tanskassa, jossa vastarintaliikkeen tekemä, monilta osin selvittämättä jäänyt teloitus oli ollut pitkään vaiettu aihe. Jo tuotannon aikana sarjan tekijät ja tuotantoyhtiöt saivat uhkauksia hankkeen pysäyttämiseksi. Näkyvin vastustaja oli Tanskan sodanaikaiseen maanalaiseen hallitukseen kuulunut 78-vuotias Frode Jacobsen. Vain pari tuntia ennen television ensiesitystä Tanskan oikeusministeri Erik Ninn-Hansen yritti estää aloitusjakson lähettämisen, ettei vanhoja haavoja alettaisi repiä auki.
Sarjaa ei ole esitetty Suomen televisiossa.
Jalkapallon Suomensarjan kausi 1961

| Suomensarjan kausi 1961 |
| --- | --- |
Joukkueiden määrä:  36
Yleisökeskiarvo:  650
Ylempi sarjataso:  Mestaruussarja
Alempi sarjataso:  Maakuntasarja
  ← 1960 :  1962 → 
Jalkapallon Suomensarjan kausi 1961 oli Suomen jalkapallon toiseksi korkeimman sarjatason kausi. Kausi pelattiin kolmena lohkona kaksinkertaisena sarjana. Lohkovoittajat Mestaruussarjaan kaudeksi 1962.
Itälohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Mikkelin Pallo-Kissat | 22 | 17 | 2 | 3 | 80 | 21 | +59 | 36  |
| 2 | Kotkan Työväen Palloilijat | 22 | 14 | 2 | 6 | 86 | 40 | +46 | 30  |
| 3 | Helsingin Ponnistus | 22 | 11 | 5 | 6 | 62 | 45 | +17 | 27  |
| 4 | Kuusankosken Puhti | 22 | 11 | 2 | 9 | 49 | 37 | +12 | 24  |
| 5 | Mikkelin Palloilijat | 22 | 9 | 6 | 7 | 38 | 42 | −4 | 24  |
| 6 | Kotkan Jäntevä | 22 | 10 | 3 | 9 | 55 | 52 | +3 | 23  |
| 7 | Warkauden Pallo -35 | 22 | 9 | 5 | 8 | 43 | 47 | −4 | 23  |
| 8 | Töölön Vesa, Helsinki | 22 | 9 | 4 | 9 | 67 | 50 | +17 | 22  |
| 9 | Lahden Pallo-Miehet | 22 | 7 | 5 | 10 | 39 | 54 | −15 | 19  |
| 10 | Lappeenrannan Pallo | 22 | 8 | 2 | 12 | 45 | 70 | −25 | 18  |
| 11 | Helsingin Toverit | 22 | 5 | 0 | 17 | 33 | 83 | −50 | 10  |
| 12 | Sudet, Helsinki | 22 | 4 | 0 | 18 | 30 | 86 | −56 | 8  |
Länsilohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Hangö Idrottsklubb | 22 | 17 | 4 | 1 | 80 | 22 | +58 | 38  |
| 2 | Rosenlewin Urheilijat -38 | 22 | 10 | 5 | 7 | 55 | 40 | +15 | 25  |
| 3 | Rauman Pallo | 22 | 11 | 3 | 8 | 56 | 47 | +9 | 25  |
| 4 | Tampereen Kisa-Toverit | 22 | 10 | 3 | 8 | 54 | 45 | +9 | 23  |
| 5 | Kalevan Pallo-Pojat, Tampere | 22 | 9 | 4 | 9 | 43 | 51 | −8 | 22  |
| 6 | Åbo IFK | 22 | 9 | 2 | 11 | 32 | 35 | −3 | 20  |
| 7 | Tampereen Ilves-Kissat | 22 | 7 | 6 | 9 | 38 | 42 | −4 | 20  |
| 8 | Rauman Lukko | 22 | 8 | 4 | 10 | 44 | 57 | −13 | 20  |
| 9 | Porin Karhut | 22 | 8 | 3 | 11 | 48 | 53 | −5 | 19  |
| 10 | Bollklubben -46, Karjaa | 22 | 5 | 8 | 9 | 38 | 47 | −9 | 18  |
| 11 | Hämeenlinnan Pallokerho | 22 | 8 | 2 | 12 | 39 | 59 | −20 | 18  |
| 12 | Tampereen Palloveikot | 22 | 6 | 4 | 12 | 38 | 67 | −29 | 16  |
Pohjoislohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Vaasan Palloseura | 22 | 14 | 2 | 6 | 58 | 32 | +26 | 30  |
| 2 | Kuopion Pallotoverit | 22 | 13 | 4 | 5 | 51 | 26 | +25 | 30  |
| 3 | Gamlakarleby Bollklubb | 22 | 11 | 4 | 7 | 44 | 31 | +13 | 26  |
| 4 | Oulun Työväen Palloilijat | 22 | 11 | 2 | 9 | 42 | 38 | +4 | 24  |
| 5 | Kokkolan Pallo-Veikot | 22 | 11 | 2 | 9 | 34 | 36 | −2 | 24  |
| 6 | Seinäjoen Sisu | 22 | 10 | 2 | 10 | 40 | 56 | −16 | 22  |
| 7 | Karihaaran Tenho, Kemi | 22 | 6 | 9 | 7 | 30 | 37 | −7 | 21  |
| 8 | Jakobstads Bollklubb | 22 | 8 | 4 | 10 | 43 | 43 | 0 | 20  |
| 9 | Kajaanin Palloilijat | 22 | 8 | 3 | 11 | 43 | 36 | +7 | 19  |
| 10 | IF Drott, Pietarsaari | 22 | 8 | 2 | 12 | 37 | 48 | −11 | 18  |
| 11 | Kajaanin Palloseura | 22 | 7 | 4 | 11 | 32 | 44 | −12 | 18  |
| 12 | Tornion Pallo -47 | 22 | 4 | 4 | 14 | 32 | 59 | −27 | 12  |
VPS ja KPT pelasivat uusinnan noususta mestaruussarjaan, jonka VPS voitti 3–0.
Sean Paul

| Sean Paul |
| --- | --- |
 Sean Paul esiintymässä vuonna 2012.
Henkilötiedot
Syntynyt: 9. tammikuuta 1973 (ikä 51) Kingston, Jamaika
Ammatti:  muusikko, laulaja-lauluntekijä, musiikkituottaja
Muusikko
Taiteilijanimi:  Sean Paul 
Aktiivisena:  1995–
Tyylilajit:  dancehall, reggae, R&B, rap
Levy-yhtiöt:  VP Records Atlantic Records
Aiheesta muualla
www.allseanpaul.com
  [ Muokkaa Wikidatassa ] [ ohje ]  
Sean Paul (oik. Sean Paul Ryan Francis Henriques, s. 9. tammikuuta 1973 Kingston, Jamaika) on jamaikalainen Grammy-palkittu räppäri sekä reggae- ja dancehall-artisti.
Debyyttialbuminsa Stage One hän julkaisi vuonna 2000. Vuonna 2002 valmistui toinen, menestynyt studioalbumi Dutty Rock, joka sisälsi hittikappaleet "Gimme the Light" ja "Get Busy". Sean Paul vieraili myös Beyoncén "Baby Boy" -kappaleella ja Blu Cantrellin "Breathe"-remixissä. Hänen kolmas albuminsa, The Trinity, ilmestyi vuonna 2005. Levyltä nousivat suurhiteiksi singlet "We Be Burnin" ja "Temperature". Albumista tuli edeltäjänsä tavoin menestys.
Sean Paul on vieraillut musiikkikanava MTV:n ohjelmissa Punk’d ja Making the Video. Hän teki myös yhteishitin "Break it off" barbadosilaisen laulaja Rihannan kanssa. Vuoden 2010 kuumin hitti Sean Paulilta on Bob Sinclairin kanssa yhteistyönä tehty Keshan kappale "Tik Tok". Sean Paulin vuonna 2011 ilmestyneestä singlestä "She Doesn't Mind" tuli YouTube- ja radiohitti. Lisäksi hän on ollut mukana Simple Planin kappaleella "Summer Paradise". Hänen kuudes studioalbuminsa Full Frequency julkaistiin vuonna 2014. Tällöin hän myös lähti levy-yhtiöstään Atlantic Recordsilta ja ryhtyi itsenäiseksi artistiksi.
Vuonna 2016 Sean Paul on ollut vierailevana artistina mm. Sian kappaleella ”Cheap Thrills”, Little Mixin kappaleella ”Hair” sekä Jay Seanin kappaleella ”Make My Love Go”.
Diskografia > Albumit

Stage One (2000)
Dutty Rock (2002)
The Trinity (2005)
Imperial Blaze (2009)
Tomahawk Technique (2012)
Full Frequency (2014)
Live N Livin (2021)
Diskografia > Singlet

| Vuosi | Single | Maa> U.S. | Maa> U.S. R&B | Maa> U.S. Dance | Maa> UK | Maa> GER | Maa> IRL | Maa> FRA | Maa> EU | Maa> CAN | Maa> ITA | Maa> AUS | Maa> SWI | Maa> AUT | Albumilta |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2000 | "Deport Them" | - | 80 | - | - | - | - | - | - | - | - | - | - | - | Stage One |
| 2000 | "Haffi Get De Gal Ya (Hot Gal Today)"  (feat. Mr. Vegas) | - | 66 | - | - | - | - | - | - | - | - | - | - | - | Stage One |
| 2002 | "Gimme the Light" | 7 | 3 | - | 5 | 35 | - | 43 | 16 | 11 | - | 89 | 19 | - | Dutty Rock |
| 2003 | "Get Busy" | 1 | 1 | 2 | 4 | 3 | 14 | 8 | 2 | - | 1 | 4 | 2 | 4 | Dutty Rock |
| 2003 | "Like Glue" | 13 | 9 | 5 | 3 | 20 | 4 | 31 | 11 | 6 | 9 | 20 | 6 | 17 | Dutty Rock |
| 2003 | "Baby Boy"  (feat. Beyoncé) | 1 | 1 | 2 | 2 | 4 | 6 | 8 | 3 | 2 | 12 | 3 | 5 | 18 | Dutty Rock |
| 2004 | "I'm Still in Love with You" (feat. Sasha) | 14 | 13 | 8 | 6 | 19 | 7 | 31 | 16 | - | 6 | 20 | 10 | 11 | Dutty Rock |
| 2005 | "We Be Burnin'" | 6 | 17 | 6 | 2 | 5 | 11 | 78 | 2 | - | 6 | 34 | 6 | 10 | The Trinity |
| 2005 | "Ever Blazin'" | - | - | - | 12 | 20 | 16 | 8 | 28 | - | - | - | 11 | 25 | The Trinity |
| 2006 | "Temperature" | 1 | 7 | 2 | 11 | 14 | 20 | 4 | 1 | 2 | - | 5 | 10 | 19 | The Trinity |
| 2006 | "Cry Baby Cry" (feat. Carlos Santana & Joss Stone) | - | - | - | 71 | 47 | - | - | 116 | 15 | 19 | - | 29 | - | The Trinity |
| 2006 | "Never Gonna Be the Same" | - | - | - | 22 | - | 33 | 10 | 56 | - | - | - | 37 | - | The Trinity |
| 2006 | "(When You Gonna) Give It Up To Me" (feat. Keyshia Cole) | 3 | 5 | 3 | 31 | 26 | 23 | 25 | 65 | - | - | 17 | 5 | 30 | The Trinity |
| 2006 | "Break It Off" (feat. Rihanna) | 9 | - | - | - | - | - | - | 160 | 19 | - | - | - | - | The Trinity |
| 2007 | "Watch Dem Roll" | - | - | - | - | - | - | - | - | - | - | - | - | - |  |
| 2009 | "So Fine" | 50 | 90 | - | 25 | 39 | - | 17 | - | 56 | - | - | 38 | 56 | Imperial Blaze |
| 2009 | "Press It Up" | - | - | - | - | - | - | 40 | - | 64 | - | - | - | - | Imperial Blaze |
| 2009 | "Hold My Hand" (feat. Keri Hilson) | - | - | - | - | 60 | - | 3 | - | 82 | - | - | 37 | - | Imperial Blaze |
| 2011 | "Got 2 Luv U" (feat. Alexis Jordan) | 17 | - | - | 4 | 3 | 5 | 1 | - | 11 | - | 26 | 1 | 1 | Tomahawk Technique |
| 2011 | "She Doesn't Mind" | 78 | - | - | 2 | 2 | 10 | 3 | - | 49 | - | 46 | 1 | 1 | Tomahawk Technique |
| 2012 | "Hold On" | - | - | - | 65 | - | - | 15 | - | - | - | - | - | - | Tomahawk Technique |
| 2012 | "How Deep Is Your Love" (feat. Kelly Rowland) | - | - | - | - | - | - | - | - | - | - | - | 72 | - | Tomahawk Technique |
| 2012 | "Touch The Sky" (feat. DJ Ammo) | - | - | - | - | 31 | - | 139 | - | - | - | - | - | 44 | Tomahawk Technique |
| 2016 | "Hair" (Little Mixin kanssa) | - | - | - | - | - | - | - | - | - | - | - | - | - |  |
| 2019 | "Genna Level" | - | - | - | - | - | - | - | - | - | - | - | - | - |  |
Diskografia > DVD

DuttyOlogy (2003)
Aiheesta muualla

Sean Paulin virallinen sivusto
Sean Paul Myspacessa (englanniksi)
Jalkapallon Suomensarjan kausi 1960

| Suomensarjan kausi 1960 |
| --- | --- |
Joukkueiden määrä:  34
Nousseet joukkueet:  TuTo, Reipas ja TaPa
Pudonneet joukkueet:  TuKV, SalPa, Elo, PeKa, KoRe, VPV ja RoPS
Ylempi sarjataso:  Mestaruussarja
Alempi sarjataso:  Maakuntasarja
  ← 1959 :  1961 → 
Suomensarjan kausi 1960 oli Suomen jalkapallon toiseksi korkeimman sarjatason kausi. Suomensarja pelattiin kolmessa lohkossa, joissa oli 11–12 joukkuetta. 
Lohkovoittajat nousivat seuraavaksi kaudeksi mestaruussarjaan ja sijalle 10 tai huonommin sijoittuneet putosivat maakuntasarjaan.
Lahden paikallisottelu LPM–Reipas itälohkossa.
Suomensarjan sarjataulukot > Itälohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Viipurin Reipas, Lahti | 22 | 15 | 2 | 5 | 69 | 29 | +40 | 32  |
| 2 | Lahden Pallo-Miehet | 22 | 13 | 2 | 7 | 67 | 38 | +29 | 28  |
| 3 | Kotkan Työväen Palloilijat | 22 | 12 | 4 | 6 | 56 | 40 | +16 | 28  |
| 4 | Kajaanin Palloilijat | 22 | 11 | 4 | 7 | 58 | 37 | +21 | 26  |
| 5 | Kuopion Pallo-Toverit | 22 | 9 | 8 | 5 | 44 | 33 | +11 | 26  |
| 6 | Mikkelin Palloilijat | 22 | 8 | 8 | 6 | 43 | 39 | +4 | 24  |
| 7 | Mikkelin Pallo-Kissat | 22 | 10 | 3 | 9 | 56 | 41 | +15 | 23  |
| 8 | Warkauden Pallo -35 | 22 | 7 | 4 | 11 | 39 | 58 | −19 | 18  |
| 9 | Kuusankosken Puhti | 22 | 7 | 4 | 11 | 43 | 63 | −20 | 18  |
| 10 | Kuopion Elo | 22 | 7 | 3 | 12 | 48 | 55 | −7 | 17  |
| 11 | Peli-Karhut, Karhula | 22 | 6 | 5 | 11 | 28 | 48 | −20 | 17  |
| 12 | Kotkan Reipas | 22 | 3 | 1 | 18 | 20 | 80 | −60 | 7  |
Suomensarjan sarjataulukot > Etelälohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Turun Toverit | 20 | 13 | 3 | 4 | 54 | 22 | +32 | 29  |
| 2 | Hangö IK | 20 | 12 | 3 | 5 | 50 | 21 | +29 | 27  |
| 3 | Porin Karhut | 20 | 12 | 3 | 5 | 56 | 38 | +18 | 27  |
| 4 | Töölön Vesa, Helsinki | 20 | 10 | 6 | 4 | 47 | 35 | +12 | 26  |
| 5 | Rauman Pallo | 20 | 11 | 1 | 8 | 45 | 42 | +3 | 23  |
| 6 | Helsingin Ponnistus | 20 | 9 | 2 | 9 | 44 | 44 | 0 | 20  |
| 7 | Sudet, Helsinki | 20 | 8 | 2 | 10 | 38 | 35 | +3 | 18  |
| 8 | Helsingin Toverit | 20 | 7 | 2 | 11 | 36 | 60 | −24 | 16  |
| 9 | Hämeenlinnan Pallokerho | 20 | 4 | 6 | 10 | 26 | 48 | −22 | 14  |
| 10 | Turun Kisa-Veikot | 20 | 4 | 3 | 13 | 32 | 53 | −21 | 11  |
| 11 | Salon Palloilijat | 20 | 2 | 5 | 13 | 16 | 46 | −30 | 9  |
Suomensarjan sarjataulukot > Pohjoislohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Tampereen Palloilijat | 20 | 12 | 5 | 3 | 42 | 20 | +22 | 29  |
| 2 | Gamlakarleby Bollklubb | 20 | 12 | 3 | 5 | 44 | 20 | +24 | 27  |
| 3 | Tampereen Palloveikot | 20 | 11 | 3 | 6 | 65 | 43 | +22 | 25  |
| 4 | Vaasan Palloseura | 20 | 11 | 1 | 8 | 52 | 33 | +19 | 23  |
| 5 | Jakobstads Bollklubb | 20 | 7 | 7 | 6 | 35 | 41 | −6 | 21  |
| 6 | Ilves-Kissat, Tampere | 20 | 7 | 5 | 8 | 47 | 38 | +9 | 19  |
| 7 | Oulun Työväen Palloilijat | 20 | 7 | 5 | 8 | 46 | 49 | −3 | 19  |
| 8 | Kokkolan Palloveikot | 20 | 8 | 3 | 9 | 30 | 36 | −6 | 19  |
| 9 | Karihaaran Tenho, Kemi | 20 | 8 | 1 | 11 | 43 | 55 | −12 | 17  |
| 10 | Vaasan Pallo-Veikot | 20 | 6 | 1 | 13 | 34 | 55 | −21 | 13  |
| 11 | Rovaniemen Palloseura | 20 | 2 | 4 | 14 | 27 | 75 | −48 | 8  |
Jarkko Kauppinen

| Jarkko Kauppinen> Henkilötiedot |
| --- | --- |
Syntynyt: 6. huhtikuuta 1982 (ikä 42)
Kansalaisuus:  Suomi
Uran tiedot
Laji:  Ampumahiihto
Seura:  Iisalmen Visa
Jarkko Kauppinen (s. 6. huhtikuuta 1982 Vieremä) on suomalainen uransa lopettanut ampumahiihtäjä ja Suomen Ampumahiihtoliiton lajipäällikkö.
SM-tasolta Kauppinen on voittanut useita mestaruuksia ja mitaleja. Aikuisten arvokilpailuihin hän on osallistunut kuudesti: vuosina 2007, 2008, 2011, 2012 ja 2013 MM-kilpailuihin sekä vuonna 2014 Sotšin talviolympialaisiin. Kauppisen paras sijoitus on viestin 14. sija Östersundista 2008 ja yksilötasolla 10 km sprintin 38. sija Nove Mestossa 2013. Sotšissa hän oli sprintissä 78:s.
Kauppinen aloitti ampumahiihdon harrastamisen vuonna 1996 ja hiihti ensimmäisen maailmancupinsa Östersundissa kaudella 2001–2002. Ensimmäiset pisteensä (sijoitus 40 joukkoon) hän saavutti kaudella 2007–2008 oltuaan 21:s Anterselvan sprinttikilpailussa. Hän ylsi samalla kaudella pisteille myös Anterselvan takaa-ajossa ja Oslon sprintissä. Kymmenen parhaan joukkoon hän sijoittui ensimmäisen kerran marraskuussa 2012 oltuaan Östersundin 20 kilometrin kilpailussa kymmenes nolla-ammunnalla.
Kauppinen edustaa ampumahiihdossa Iisalmen Visaa ja maastohiihdossa Ski Jyväskylää.
Izzeddinin linnoitus

| Izzeddinin linnoitus> Φρούριο Ιτζεδίν |
| --- | --- |
 Izzeddinin linnoitus.
Sijainti:  Kalámi, Soúda, Chaniá, Kreeta, Kreikka
Koordinaatit:  35°28′12″N, 24°09′00″E
Rakennustyyppi:  linnoitus
Valmistumisvuosi:  1872
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Izzeddinin linnoitus (Itzedínin linnoitus; kreik. Φρούριο Ιτζεδίν, Froúrio Itzedín) on osmaniaikainen linnoitus Kreetan saarella Kreikassa. Se sijaitsee Soúdanlahden rannalla lähellä Ápteran ja Kalámin kyliä ja antiikin Apteran arkeologista aluetta, noin 15 kilometriä itään Chaniásta.
Linnoituksen rakennutti Reouf pašša vuonna 1872 paikalle, jossa oli jo vuodesta 1646 sijainnut pieni osmanien rakennuttama torni. Linnoitus sai nimensä sulttaani Abd-ul-Azizin vanhimmasta pojasta Yusuf Izzeddinistä.
Myöhemmin linnoitusta käytettiin vankilana. Elefthérios Venizélos oli vangittuna siellä vuonna 1913. Diktaattori Theódoros Págkaloksen kaudella siellä oli paljon poliittisia vankeja. Diktatuurin kukistamisen vuonna 1926 jälkeen Págkalos itse vangittiin sinne. Toisen maailmansodan aikana linnoitus toimi saksalaisten tukikohtana. Siitä tuli vankila jälleen sisällissodan aikana vuonna 1948, jonka jälkeen siellä oli vangittuna erityisesti kommunisteja. Se oli vankilana edelleen sotilasjuntan aikana, jolloin siellä oli poliittisia vankeja ideologiasta riippumatta. Vankilassa suoritettiin Kreikan viimeinen kuolemantuomion täytäntöönpano eli teloitus vuonna 1972.
Linnoitus on avoinna vuosittain vain 14.–15. joulukuuta, jolloin siellä oleva Pyhälle Eleutheriokselle omistettu kirkko juhlii.
Aiheesta muualla

Kuvia tai muita tiedostoja aiheesta Izzeddinin linnoitus Wikimedia Commonsissa
Jaime Diaz Studio

Jaime Diaz Studio on piirrosstudio, jossa on tehty sekä sarjakuvia että animaatioita Disneyn eläinmaailmaan liittyvistä, mutta myös muistakin Disney-aiheista. Disneyn lisäksi studio teki töitä myös esimerkiksi Hanna-Barberalle.
Studion perusti Jaime Diaz Buenos Airesiin Argentiinaan vuonna 1975. Studio oli sarjakuvatarinoiden päätoimittaja ulkomaille vuosina 1975–1989. Animaatioista tuotannossa ovat olleet esimerkiksi Ankronikka ja Looney Tunes.
Esimerkiksi Wanda Gattino ja José Massaroli ovat työskennelleet studiossa.
T. E. Kivipelto

Toivo Edvard Kari, kirjailijanimi T. E. Kivipelto, (6. elokuuta 1886 Ikaalinen – 14. syyskuuta 1943 Tampere) oli suomalainen kirjastonhoitaja ja näytelmäkirjailija, joka varsinaiselta ammatiltaan oli sorvari.
Pirkkalan pitäjän Tahmelassa asunut Kari toimi aktiivisesti Pispalan työväenyhdistyksessä. Sisällissodan aikana hän oli Pispalan punakaartin esikunnan rahastonhoitaja, eikä osallistunut taisteluihin. Hän joutui kuitenkin pois työväenyhdistyksen hallituksesta menetettyään kansalaisluottamuksen.
Vuonna 1921 Kari perusti Pispalan ensimmäisen kansankirjaston ja toimi myös sen hoitajana. Karin näytelmän Aarne Kalske tapahtumat sijoittuivat sisällissotaan. Näytelmää esitettiin ainakin vuonna 1922 Pispalan Työväen Näyttämöllä ja Siurossa sekä myös amerikansuomalaisilla työväennäyttämöillä. Sisäministeriö kielsi näytelmän esittämisen Suomessa, koska siinä arvosteltiin suojeluskuntien toimintaa. Vuonna 1929 sai Pispalan Työväen Näyttämöllä ensi-iltansa hänen kirjoittamansa näytelmä Tehdas.
Näytelmien ohella Toivo Kari kirjoitti myös runoja.
Näytelmiä

Aarne Kalske : nelinäytöksinen näytelmä, Työväen näytelmäkirjasto n:o 58, Tampere: Tampereen Työväen Sanomalehti, 1923.
Tehdas. 1929.
Jaime Harrison

| Jaime Harrison |
| --- | --- |

Yhdysvaltain demokraattisen puolueen kansallisen komitean puheenjohtaja
 21. tammikuuta 2021 –  
Edeltäjä:  Tom Perez
Etelä-Carolinan osavaltion demokraattisen puolueen puheenjohtaja
 4. toukokuuta 2013 – 29. huhtikuuta 2017  
Edeltäjä:  Dick Harpootlian
Seuraaja:  Trav Robertson
Henkilötiedot
Syntynyt: 5. helmikuuta 1976 (ikä 48) Orangeburg, Etelä-Carolina, Yhdysvallat
Tiedot
Puolue:  demokraatit
Aiheesta muualla
jaimeharrison.com
Jaime R. Harrison (s. 5. helmikuuta 1976 Orangeburg, Etelä-Carolina) on yhdysvaltalainen demokraattipoliitikko. Hän on toiminut Yhdysvaltain demokraattisen puolueen kansallisen komitean puheenjohtana tammikuusta 2021 lähtien. Harrison toimi Etelä-Carolinan osavaltion demokraattisen puolueen puheenjohtajana toukokuusta 2013 huhtikuuhun 2017 asti. Vuonna 2020 Harrison oli ehdolla Yhdysvaltain senaattiin Etelä-Carolinan osavaltiosta, mutta hävisi vaalit istuvalle republikaanisenaattorille Lindsey Grahamille.
Jaime Delgado Aparicio

Jaime Delgado Aparicio (1943 Lima – 1983) oli perulainen pianisti, säveltäjä, kapellimestari ja jazzmuusikko.
Delgado Aparicio opiskeli enimmäkseen Yhdysvalloissa. Hän tuli ensimmäisen kerran palkituksi pianistina 15-vuotiaana ja eteni myöhemmin Perun kansallisen sinfoniaorkesterin johtoon. Hän toimi 1960–1970-luvuilla jazzin uranuurtajana Perussa.
Vuonna 1966 Delgado Aparicio sävelsi musiikin toimintakomediaelokuvaan El embajador y yo (1966). Vampi Soul-levymerkillä julkaistiin neljäkymmentä vuotta myöhemmin koko elokuvan musiikki ja lisäksi viisi Jaime Aparicio Jazz Trion noin vuonna 1964 Limassa tekemää levytystä.
T. E. Olin

Toivo Edvard Olin (27. kesäkuuta 1885 Kitee – 7. kesäkuuta 1970) oli Turun yliopiston iho- ja sukupuolitautiopin professori ja Turun yliopiston kansleri.
Olinin vanhemmat olivat opettaja Edvard Olin ja opettaja Aleksandra Maria Walldén Kiteellä. Edvard ja Alexandra Olin olivat merkittäviä henkilöitä Kiteen yhteiskunnallisessa kehittämisessä. Toivo Olin tuli ylioppilaaksi Viipurin klassillisesta lyseosta 1903 ja valmistui lääketieteen lisensiaatiksi 1912. Heti valmistumisen jälkeen Olin joi karonkkakahvit tuoreen morsiamensa, Impi Elin Kestilän (avioliitto v 1913), kanssa ja vei hakupaperit Alavuden kunnanlääkärin virkaan. Hän toimi ansiokkaasti ja rohkeasti vapaussodan aikana 1917-1918, pelastaen ihmishenkiä sekä valkoisten että punaisten puolelta, toimiessaan Koiviston kunnanlääkärinä 1914-1923. Iho- ja sukupuolitautien erikoislääkärin pätevyyden Olin sai 1925, oppiaineen dosentti Helsingin yliopistossa hän oli vuodesta 1925 vuoteen 1935. Tohtoriksi Olin väitteli 1932. Olinin väitöskirja ja osa muustakin tuotannosta käsitteli syfilistä.  Hän toimi asiantuntijana laadittaessa vuosien 1939 ja 1952 sukupuolitautien torjuntaa koskevia lakeja. Sota-aikana hän toimi sotasairaalaosaston ja siviilisairaalan ylilääkärinä, SotaS 1. Lääkintäkapteenin arvo 1943. Kunniamerkit: Vapaudenristi 3 prk, Suomen Valkoisen Ruusun ritarikunnan komentajamerkki (K SVR), Suomen Valkoisen Ruusun ritarikunnan komentajamerkki 1 luokan komentajamerkki (K SVR 1), Suomen Leijonan Ritarikunnan (SL) suurristi. Dermatologiyhdistyksen jäsen, Dansk Dermat Selskap, Unkarin ja Ranskan dermatyhd. kirjeenvaihtajajäsen. Turun yliopiston Savo-Karjala-Osakunnan jäsen. Ennen Turun yliopiston uraansa Olin työskenteli lääkärinä, piirilääkärinä useilla eri paikkakunnilla, samoin kuin rautatielääkärinä, ilmailuaseman lääkärinä. Helsingin yliopiston iho- ja sukupuolitautien dosenttina 1935–1945. Turun yliopisto kutsui Olinin rakentamaan Turkuun Dermatologian tiedekunnan, tiedekunnan ensimmäisenä professorina, jossa sitten toimi iho- ja sukupuolitautien professorina 1944–1945. Hän oli Turun yliopiston vararehtori 1945–1948, rehtori 1948–1954 ja kansleri vuodesta 1955, vuoteen 1965 asti.
Aiheesta muualla

Toivo E. Olin, rehtorina 1948–1954 (Arkistoitu – Internet Archive) (Viitattu 23.9.2017)
| 0 | 1 | 2 |
| --- | --- | --- |
| Edeltäjä: Harry Waris | Turun yliopiston rehtori 1948–1954 | Seuraaja: Osmo Järvi |
T. E. Cliffe Leslie

Thomas Edward Cliffe Leslie (1827–1882) oli brittiläinen taloustieteilijä. Hän oli professori vuodesta 1853 Queen's Collegessa ja 1869–1874 Lontoossa. Hänen katsotaan olleen englantilaisen taloustieteen historiallisen suuntauksen perustaja.
Teoksia

Essay on Wages (1868)
Land Systems and Industrial Economy of Ireland, England and Continental Countries (1870)
Essays in Political and Moral Philosophy (1879).